Ementaler

Ementaler () jest polutvrdi sir, koji izvorno potječe iz doline Emmental u švicarskom kantonu Bern, a danas se njegove različite varijante proizvode širom svijeta. Sadrži 45% masnoće.

Žute je boje s karakterističnim rupama. Historijski, rupe su bile znak nesavršenosti i sve do modernih vremena proizvođači su nastojali da ih ne bude.Scientific American, "Cheese Story", august 2010, str. 33. Međutim, danas se formiranje rupa smatra znakom sazrijevanja i kvaliteta te je u tu svrhu razvijena i akustična analiza.

Ementaler ima pikantan, ali ne oštar ukus. Za proizvodnju se koriste tri vrste bakterija: Streptococcus thermophilus, Lactobacillus i Propionibacter shermani. U kasnijoj fazi proizvodnje P. shermani troši mliječnu kiselinu proizvedenu od drugih bakterija i oslobađa ugljik-dioksid, koji se skuplja u mjehurićima i tako nastaju karakteristične rupe u siru.

 Reference 

 Vanjski linkovi 

Kategorija:Švicarski sirevi
Kategorija:Kravlji sirevi